Are Kalvø

Are Kalvø (født 31. desember 1969 på Stranda på Sunnmøre) er en norsk forfatter og satiriker.
Mellom 1993 og 2009 var Kalvø programleder for Hallo i uken, et ukentlig satireprogram på NRK P2. Før den tid var han programleder i Nattradioen på NRK P1.
Kalvø debuterte som programleder på TV med Riksforsamlinga på NRK1 i 2013, parallelt med at han ga ut boken Ny grunnlov.


== Forfatter og skribent ==
Kalvø debuterte som forfatter i 1994 med boken Absolutt Oslo. Kalvø er mest kjent for sin ironiske stil i tekstene sine, som han skriver på nynorsk. De fleste bøkene hans er semidokumentariske betraktninger rundt deler av det norske samfunnet. Høsten 2004 ga Are Kalvø ut sin første skjønnlitterære roman, Nød.
Kalvø har siden 1992 hatt en egen lørdagspalte, den såkalte Kalvøkaden, som i nesten 20 år ble trykket i Dagsavisen. Fra 12. mars 2011 har Kalvøs ukentlige betraktninger blitt trykket i Aftenposten.
Are Kalvø har vært aktiv som standup-komiker siden 1990. Han var både tekstredaktør og skuespiller i showene Tusen år og like blid (Det Norske Teatret 1998), 3 mot 1 er feigt (Sentrum Scene 2001) og Det folk vil ha (Det Norske Teatret 2005). I 2010 var det urpremiere på hans komiske opera om da Norge slo Brasil i fotball-VM i 1998. Kalvø har i lang tid arbeidet regelmessig med sin kollega Espen Beranek Holm. I tillegg har Kalvø også blant annet bidratt med tekster til Dagfinn Lyngbø, Pernille Sørensen og Christine Hope. Hans forestilling Kalvø ble kåret til årets sceneforestilling under Komiprisen 2015. I tillegg ble han nominert i klassene årets mannlige scenekomiker og årets stand-up komiker. I juni 2018 fikk han Heddaprisen for beste scenetekst for oversettelsen av forestillingen The Book of Mormon på Det Norske Teatret.


== Bibliografi ==
1994: Absolutt Oslo
1995: Store nordmenn
1996: Kunsten å vere neger
1997: Men fjernkontrollen min får du aldri
1999: Harry
2002: Bibelen 2
2002: Syden ISBN 9788248928102
2004: Nød
2005: Norsk Humor (redaktør)
2007: Våre venner kinesarane
2013: Ny grunnlov
2016: Are Kalvø på scenen, teater-, revy- og standup-tekstar
2018: Hyttebok frå helvete
2021: Meininga med livet. Eller: Yes Sir, I can boogie


== Radio ==
1992 – 1994: Nattradioen, NRK P1
1993 – 2012: Morgenkåseriet, NRK P2
1994 – 2012: Hallo i uken, NRK P2


== TV ==
2011: Mysteriet Norge (NRK1) - Humorinnslag
2010/2013: Nytt på nytt (NRK1) - Lagledervikar
2010 – 2013: Sportsrevyen (NRK1) - Humorinnslag
2013: Riksforsamlinga (NRK1) - Programleder, manusforfatter


== Sceneproduksjoner ==


== Filmografi ==
2003: United, manusbidrag
2010: En helt vanlig dag på jobben , skuespiller (sint mann)
2011: Hjelp, vi er russ!, skuespiller (rektor)


== Priser ==
1995: Årets frilanser
1997: Vinjeprisen
2001: Sigmund Skard-stipendet
2003: Sunnmørsprisen
2004: Målprisen
2005: Kringkastingsprisen
2010: Stå opp-prisen
2015: Komiprisen
2016: Storegutprisen
2018: Heddaprisen


== Referanser ==


== Eksterne lenker ==
Offisielt nettsted 
(en) Are Kalvø – kategori av bilder, video eller lyd på Commons 
 Wikiquote: Are Kalvø – sitater
(en) Are Kalvø på Internet Movie Database 
(en) Are Kalvø hos The Movie Database 
Are Kalvø på Twitter
Are Kalvø i NRK Forfatter
Presentasjon av Are Kalvø i Forfatterkatalogen på Forfattersentrums nettsider